جامع الکبیر (سیوطی)

الجامع الكبير امام جلال الدین سیوطی کی تصنیف جسےجمع الجوامع بھی کہا جاتا ہے۔
 مصنف 
حافظ جلال الدین ابوالفضل بن ابی بکر بن محمد بن سابق سیوطی (متوفی 911ھ) ہیں۔

 تعداداحادیث 
امام سیوطی کا نقطہ نگاہ تمام احادیثِ نبویہ کو جمع کرنا تھا، لیکن تمام کوشش اوربساط بھرمحنت کے باوجود وہ اس مقصد میں کامیاب نہ ہو سکے اوراُنہوں نے جمع الجوامع میں جو احادیث جمع کی ہیں ان احادیث کی کل تعداد 46624 ہے۔ ذخیرہ احادیث کا ایک بہت بڑا مجموعہ جس میں انھوں نے نبی ﷺ کی قولی وفعلی اَحادیث کو بالاستیعاب جمع کرنے کی انتھک کوشش کی ہے۔
 طریقۂ انتخاب 
حصہ اوّل: قولی احادیث حصہ دوم: فعلی احادیث
 (1) قولی احادیث: یہ حصہ فقط قولی احادیث پرمشتمل ہے۔
 (2) فعلی احادیث : یہ حصہ محض فعلی احادیث پر مشتمل ہے
امام سیوطی نے تمام قولی احادیث کو حروفِ تہجی کے حساب سے جمع کیا اور قولی احادیث کو مسند صحابی کی طرز پر ترتیب دیا ہے اور صحابی سے مروی مرفوع و موقوف روایت کو ہرصحابی کی الگ مرویات میں جمع کیا ہے
 رموز کا استعمال 
قولی اور فعلی احادیث کی تخریج کے لیے رموز استعمال کیے گئے ہیں جن کی توضیح درج ذیل ہے:
1. (ح) بخاری2. (م) مسلم3. (د) ابوداؤد4. (ت) ترمذی5. (ن) نسائی6. (ہ) ابن ماجہ7. ( حم) مسنداحمد8. (حب) صحیح ابن حبان9. (ك) مستدرک حاکم10. (ض) المختارۃ للضیاء المقدسی11. (ط) مسندطیالسی12. (عم) زوائد المسند لعبداللہ یعنی احمدبن حنبل13. (عب) مصنف عبد الرزاق14. (ش) مصنف ابن ابی شیبہ15. (ص) سنن سعید بن منصور16. (ع)مسندابویعلیٰ17. (طب) معجم طبرانی کبیر18. (طس) معجم طبرانی اوسط19. (طص) معجم طبرانی صغیر20. (قط) سنن الدارقطنی (اگر روایت سنن میں ہو تو (قط) استعمال کرتے اور اگر کسی او رکتاب میں ہو تو کتاب کی صراحت کردیتے ہیں۔21. (حل) حلیۃ الاولیاء لأبی نعیم22. (ق) سنن الکبریٰ للبیہقی (اگر روایت سنن بیہقی میں ہو تو (ق) رمز استعمال کرتے ہیں اور اگر امام بیہقی کی دوسری کتب میں روایت ہو تو توضیح کردیتے ہیں۔23. (ھب) شعب الایمان للبیہقی 24. (عق) الضعفاء للعقیلی25. (عد) الکامل فی الضعفاء الرجال لابن عدی26. (خط) تاریخ بغداد (27)(کر) تاریخ ابن عساکر
پھر کچھ کتب کے رموز مستعمل نہیں بلکہ اصل نام ذکر کر دیے گئے۔اسماء الكتب المؤلف: عبد اللطيف بن محمد بن مصطفى لطفی ناشر: دار الفكر - دمشق شام

 حوالہ جات 

زمرہ:تصانیف جلال الدین سیوطی
زمرہ:کتب حدیث